| *Anthurium* |
| --- |
| *Anthurium* sp. |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Anxiospermas (clado) |
| (sen clasif.): | Monocots (clado) |
| Orde: | Alismatales |
| Familia: | Araceae |
| Tribo: | Anthurieae |
| Xénero: | ''***Anthurium''***Schott |

 |
| Especies |
| Ver lista de especies |
| Sinonimia |
| * *Podospadix* Raf.
* *Strepsanthera* Raf.
 |

***Anthurium*** é un xénero con aproximadamente 1 000 especies de plantas con flor, que é o maior xénero da familia, Araceae. .

O xénero é nativo das Américas, onde está distribuída desde o norte de México ao norte da Arxentina e partes do Caribe.

*Anthurium* flamingo

Descrición e bioloxía
---------------------

*Anthurium* é un xénero de plantas herbáceas que a miúdo crecen como epífitas sobre outras plantas, pero outras son terrestres. As follas están frecuentemente agrupadas e son de forma variable. A inflorescencia leva pequenas flores que son hermafroditas. As flores están contidas en densas espirais sobre un espádice. O espádice adoita ser alongado como unha barra, pero pode ter tamén forma globosa ou de maza. Baixo o espádice está a espata, un tipo de bráctea. Esta é de forma variable, pero en moitas especies é lanceolada. Pode estenderse cara a fóra en forma plana ou curvada. Ás veces cobre o espádice como unha caparuza. As froitas desenvólvense sobre o espádice a partir das flores. Son bagas con moito zume, varían en cor e xeralmente conteñen dúas sementes.

O espádice e a espata son as partes que máis importan aos cultivadores de *Anthuirium*, que desenvolveron distintos cultivares de rechamantes cores e formas únicas. *Anthurium scherzerianum* e *A. andraeanum* son dous dos taxons máis comúns para o cultivo, e as únicas especies que teñen espatas vermellas. Tamén se crearon cultivares que producen espatas de moitas outras cores e padróns.

Os *Anthurium* son velenosos debido aos cristais de oxalato de calcio que conteñen. O seu zume é irritante para a pel e ollos.

Cultivo
-------

*Anthurium andraeanum Princess Amalia Elegance*
Igual que outros aroides, moitas especies de *Anthurium* poden cultivarse como plantas de interior ou ao aire libre en climas suaves en zonas sombrías. Inclúen formas como *A. crystallinum f peltifolium* coas súas follas grandes e aveludadas de cor verde escura e de venación prateada. De *A. andreanum* ou *A. scherzerianum* deriváronse moitos híbridos debido ás súas aprezadas espatas coloreadas. Prosperan en solos húmidos con moita materia orgánica. En climas máis suaves as plantas poden cultivarse en macetas. As plantas de interior prosperan a temperaturas entre 16 °C e 22 °C e con menos luz que outras plantas de interior. Poden limparse as follas con auga para quitar o po ou insectos acumulados. Ás plantas en macetas con bos sistemas radiculares vénllas ben regalas cunha solución fertilizante débil cada dúas semanas. No caso dos *Anthurium* gabeadores é bo poñerlles un pau para que gabeen.

### Propagación

*Anthurium* pode propagarse por sementes ou de forma vexetativa por esgallos. No comercio de *Anthurium*, a maior parte da propagación faise por cultivo de tecidos.

Especies
--------

Para ver unha lista completa, ver a Lista de especies de *Anthurium*.

Inflorescencia de *Anthurium scherzerianum*
En 1860 coñecíanse 183 especies de *Anthurium*, e Heinrich Wilhelm Schott agrupounas en 28 seccións no libro *Prodromus Systematis Aroidearum*. En 1905 o xénero foi revisado e describíronse 18 seccións. En 1983 o xénero foi dividido nas seguintes seccións:

* *Belolonchium*
* *Calomystrium*
* *Cardiolonchium*
* *Chamaerepium*
* *Cordatopunctatum*
* *Dactylophyllium*
* *Decurrentia*
* *Digitinervium*
* *Gymnopodium*
* *Leptanthurium*
* *Pachyneurium*
* *Polyphyllium*
* *Polyneurium*
* *Porphyrochitonium*
* *Schizoplacium*
* *Semaeophyllium*
* *Tetraspermium*
* *Urospadix*
* *Xialophyllium*

Galería
-------

* Anthurium polyschistum*Anthurium polyschistum*
* Inflorescencia de Anthurium digitatumInflorescencia de *Anthurium digitatum*
* Froitos de Anthurium scandensFroitos de *Anthurium scandens*
* Anthurium gracile*Anthurium gracile*
* Anthurium andraeanum*Anthurium andraeanum*
* Anthurium obtusum*Anthurium obtusum*

Notas
-----

|  |  |
| --- | --- |
|  | Wikimedia Commons ten máis contidos multimedia na categoría:  ***Anthurium*** |

1. ↑  Kew World Checklist of Selected Plant Families
2. 1 2  Mantovani, A. and T. E. Pereira. (2005). *Anthurium* (section *Urospadix*; subsection *Flavescentiviridia*). *Rodriguesia* 56(88), 145-60.
3. ↑  Haigh, A. Araceae. Arquivado 12 de novembro de 2020 en Wayback Machine. Neotropical Araceae. Royal Botanic Gardens, Kew.
4. 1 2  *Anthurium* spp. Arquivado 03 de outubro de 2013 en Wayback Machine. Poisonous Plants of North Carolina. North Carolina State University.
5. ↑  *Anthurium*. ITIS.
6. ↑  Govaerts, R. & Frodin, D.G. (2002). World Checklist and Bibliography of Araceae (and Acoraceae): 1-560. The Board of Trustees of the Royal Botanic Gardens, Kew.
7. ↑  Nadruz Coelho, M.A. Waechter, J.L. & Mayo, S.J. (2009). Revisão taxonômica das espécies de Anthurium (Araceae) seção Urospadix subseção Flavescentiviridia. Rodriguésia; Revista do Instituto de Biologia Vegetal, Jardim Botânico e Estaçao Biologica do Itatiaya 60: 799-864.
8. ↑  Croat, T. (1983). A revision of the genus *Anthurium* (Araceae) of Mexico and Central America. Part 1: Mexico and Middle America. *Ann. Missouri Bot. Gard.* 70: 211-417.
9. ↑  Croat, T. B. *Anthurium* description. aroid.org
10. ↑  *Anthurium scherzerianum* (flamingo flower). Arquivado 23 de outubro de 2013 en Wayback Machine. Royal Botanic Gardens, Kew.
11. ↑  Chen, J. et al. Cultural guidelines for commercial production of interiorscape *Anthurium*. ENH956. Environmental Horticulture. Florida Cooperative Extension Service. University of Florida IFAS. Published 2003, revised 2009.
12. ↑  Schott, H. W. *Prodromus Systematis Aroidearum*. Wien. 1860.
13. ↑  Engler, A. (1905). Araceae-Pothoideae. *Das Pflanzenreich IV.* 23B, Heft 21, pp. 1–330.
14. ↑  Sections of *Anthurium*. Arquivado 31 de decembro de 2007 en Wayback Machine. aroid.org

|  |  |
| --- | --- |
| Control de autoridades | 
* Wd: Q239835
* BRE: 702510
* EBID: ID
* MAG: 2778163922
* NDL: 00577485

 |

|  |  |
| --- | --- |
| Identificadores taxonómicos | 
* APDB: 188185
* EOL: 39835889
* EPPO: 1AURG
* GBIF: 2872218
* iNaturalist: 49181
* IPNI: 2696-1
* IRMNG: 1277898
* ITIS: 42558
* NCBI: 78377
* POWO: ID
* Tropicos: 40016525
* PLANTS: ANTHU

 |